***תאגיד הבריאות ליד המרכז הרפואי תל אביב***

**מכרז פומבי מס' 127.2020 לביצוע עבודות מיזוג אויר ומנדפים במכון הפתולוגי**

1. תאגיד הבריאות ליד המרכז הרפואי תל אביב (ע"ר) (להלן: "התאגיד") מבקש לבצע עבודות מיזוג אויר ומנדפים במכון הפתולוגי במרכז הרפואי תל אביב ע"ש סוראסקי (להלן: "העבודות"), וזאת בהתאם לתנאים ולדרישות המפורטים במסמכי המכרז.

2. לקבלת מסמכי המכרז יש לשלוח מייל לכתובת: michraz@tlvmc.gov.il עם פירוט של פרטי המתעניין ומייל חוזר ישלח עם המסמכים.

3. תקופת הביצוע הנדרשת: ממועד צו התחלת עבודה 6 חודשים הכל בכפוף לתנאים כמפורט במסמכי המכרז.

4. כנס מציעים יערך ביום 29.6.20 בשעה 9:00 מקום המפגש: במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 (טל 03-6974741), השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של התאגיד.

5. רשאי להשתתף במכרז רק קבלן העונה על התנאים כדלקמן (להלן: "תנאי סף"):

* 1. המציע רשום אצל רשם הקבלנים למתקני מיזוג אוויר וקירור בסיווג 170 ב2 ומעלה.
	2. המציע ביצע והשלים ב- 5 השנים האחרונות פרוייקט אחד לפחות באתרים רפואיים מורכבים או מעבדות רפואיות, אשר מורכבותו הטכנולוגית והיקפו הכספי דומה לאלו של העבודות.

לחלופין :

ביצע והשלים ב- 5 השנים האחרונות שני פרוייקטים באתרים רפואיים מורכבים או מעבדות רפואיות , אשר מורכבותם הטכנולוגית דומה לאלו של העבודות והעלות הכספית, של כל אחד מהם, היא לפחות מחצית מעלות הכספית של העבודות .

* 1. המציע מעסיק מנהל עבודה שעבר הדרכה לתפקיד נאמן בטיחות והינו בעל ניסיון מוכח בניהול קודם של לפחות 2 פרויקטים אשר כללו פרויקטים לפי סעיף 5.2 .
	2. המציע מעסיק, כשכיר או כנותן שירות, ממונה בטיחות בעבודה בעל הסמכה תקפה מהמוסד לבטיחות וגהות שהינו בעל ניסיון מוכח בניהול הבטיחות בשני פרוייקטים אשר כללו פרויקטים לפי סעיף 5.2 .
	3. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.
	4. המציע השתתף במפגש ההבהרות (סיור קבלנים) במועד שנקבע בלבד.

6. המציע יצרף להצעתו ערבות בנקאית/חב' ביטוח אוטונומית בסך של 12,500 ש"ח בנוסח כמפורט בנספח במסמכי המכרז. הערבות תהיה צמודה למדד תשומות הבניה ותהיה בתוקף 90 יום מהמועד האחרון להגשת ההצעות. לפי דרישת התאגיד יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי התאגיד.

7. מועד אחרון להגיש הצעות: עד יום 20.7.20 בשעה 12:00 במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1-.

8. ועדת המכרזים תבחר את ההצעה ו/או ההצעות המעניקה/ות את מירב היתרונות לתאגיד על פי אמות המידה כמפורט במכרז.

9. התאגיד שומר לעצמו את הזכות לנהל מו"מ עם המציעים או מי מהם בכל ענין שיקבע על ידי התאגיד(לרבות מחיר), לפי שיקול דעתו, בטרם קביעת ההצעה הזוכה.